**LEGENDA O SVETOM NIKOLI**

 

Postoji mnogo legendi o Svetom Nikoli koji je zaštitnik dece, pomoraca, devojaka, siromaha, studenata, farmaceuta, pekara, ribara, trgovaca, putnika i mnogih gradova širom sveta.

**1.** Jednom davno, u jednom gradu, živele su tri siromašne sestre. Sveti Nikola im je želeo pomoći pa im je noću kroz dimnjak ubacio tri zlatnika u kuću. Zlatnici nisu pali u ognjište, već u čarape koje su sestre sušile na njemu. Sestre su drugog jutra bile presrećne. Od tog dana **deca uoči Svetog Nikole obese svoje čarape ili čizmice** očekujući poklon iznenađenja.

**2.** Priča govori kako je Sveti Nikola krenuo brodom u Svetu zemlju (Palestina). Odjednom nasta oluja i lađa, udarana velikim valovima uzburkanog i nemirnog mora, gotovo potonu. Sveti Nikola zapreti valovima i oni se smire. Tako Sveti Nikola postade **zaštitnik mornara i putnika**, a njegova se slika susreće u gotovo svakoj luci na svetu.

**3.** Jednom prilikom, svojim blagoslovom Sveti Nikola spasio dete kome je zapela riblja kost u grlu. Upravo zbog toga, takođe, se smatra **zaštitnikom dece**.

**4.** **Legenda o Deda Mrazu** vodi poreklo od Svetog Nikole, upravo zbog poklona kojima je darivao skoro svakog koga je sreo, kao i da tradicionalni deka nosi crveno odelo jer je takvo nosio upravo Sveti Nikola.

Pitanja:

1. Kome je pomagao Sveti Nikola?

2. Kako je Nikola spasio tri sestre?

3. Šta rade deca uoči Svetog Nikole?

4. Kakvo je bilo more kad je Nikola plovio brodom?

5. Šta je Nikola uradio?

6. Nacrtaj šta bi ti želeo / želela da dobiješ od Svetog Nikole.

7. Napiši svoje pismo Svetom Nikoli.

**Pesma Svetom Nikoli**

 

Od Svetog Nikole nema lepšeg sveca,

doneo mi papuče i četiri pereca.

Da je Sveti Nikola u godini dvaput,on bi meni doneo čak i zimski kaput.

**»Sanke Deda Mraza«**

 ****

Preko brda preko brega,

i debelog snega,

jure neke sanke, srebrne i tanke.

Deda Mraze, Deda Mraze,

ne skreći sa staze,

ne oklevaj, ne dremaj,

već poklone spremaj.

Padaju, padaju,

s neba bele zvezde,

sanke Deda Mraza preko neba jezde.

Padaju, padaju,

s neba bele zvezde,

sanke Deda Mraza preko neba jezde.

 **»Zvončići«**

****

Kad padne prvi sneg,

kad zabeli se breg,

na put se sprema tad

taj deda večno mlad.

Kad čuješ zvona zvon,

tad pojavi se on,

sa igračaka sto

o ho ho hoo.

Zvončići zvončići

zvonite kroz noć.

Večeras će Deda Mraz

kroz svaku kuću proć’.

Hej zvončići zvončići

zvonite za nas.

Nek se svako raduje

i peva na sav glas.

Kad bela pahulja

tvoj obraz pokvasi,

to nebom jezdi Mraz

i sa njim irvasi.

Zvončići zvončići

zvonite kroz noć.

Večeras će Deda Mraz

kroz svaku kuću proć’.

Hej zvončići zvončići

zvonite za nas.

Nek se svako raduje

i peva na sav glas.